laion/Wikipedia-Exotic huggingface dataset:
Hevi

Hevi (gruusia keeles ხევი) on ajalooline piirkond Gruusia kirdeosas. Hevi paikneb Kaukasuse mäestiku peaaheliku põhjanõlval Venemaa (Osseetia ja Inguššia) piiri ääres. Hevi piirkonnas asub üle 5000 meetri kõrgune Kazbeki mägi. Tänapäevase haldusjaotuse järgi kuulub Hevi Mtshetha-Mthianethi piirkonna Kazbegi rajooni. Hevi keskuseks peetakse Tereki jõe ääres asuvat Stephantsminda alevit. Hevi piirkonda läbib Gruusia sõjatee. Гора Казбек в Грузии- высочайшая вершина Кавказа Viva Georgia Мцхета-Мтианети Georgian TravelGuide Хеви Georgian Holidays
Johannes Lamparter

Johannes Lamparter (sündinud 8. novembril 2001 Hall in Tirolis) on Austria kahevõistleja. Tema läbimurdehooaeg oli 2018.–2019. aasta maailma karikasarjas, mil ta jõudis kahel etapil poodiumile. 2021. aasta FIS-i põhja suusaalade maailmameistrivõistlustel saavutas ta suurepäraseid tulemusi: võitis kaks kuldmedalit, ühe individuaalses suuremäe võistlusel ja teise Paarissprindivõistlus suur mägi HS 137 + 2×7,5 km|võistkondlikus sprindis. Veel võitis ta teatesõidus pronksmedali. 2023. aasta põhja suusaalade maailmameistrivõistlustel võitis ta kolm pronksmedalit: individuaalselt suure mäe võistlusel, teatesõidus ja segateatevõistluses. Johannes Lamparter on osalenud 72 maailma karikasarja etapil (seisuga 9. aprill 2023) ja jõudnud poodiumile 28 korral, millest 10 korral kõige kõrgemale astmele.
Kaja Kallase kolmas valitsus

Kaja Kallase kolmas valitsus oli 53. Eesti Vabariigi valitsus, mis astus ametisse 17. aprillil 2023. Valitsuskoalitsiooni kuulusid Eesti Reformierakond, Eesti 200 ja Sotsiaaldemokraatlik Erakond. Valitsuse moodustas Reformierakonna esimees Kaja Kallas 2023. aasta Riigikogu valimiste järel. Valitsuserakondadel oli Riigikogus 60 kohta. Valitsus lahkus ametist 23. juulil 2024, sest peaminister Kaja Kallas nimetati Euroopa Liidu välisasjade ja julgeolekupoliitika kõrge esindaja kandidaadiks. ^[a] Kuni 30. juunini 2023 Keskkonnaministeerium ^[b] Kuni 30. juunini 2023 Maaeluministeerium Kaja Kallase esimene valitsus Kaja Kallase teine valitsus "Loodav võimuliit avalikustas koalitsioonileppe" ERR, 8. aprill 2023 "Võimuliit oli noateral: Kaja Kallas ähvardas valitsuse teha sotsideta" Eesti Ekspress, 19. aprill 2023
Valuste

Valuste on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Maa-amet, vaadatud 21.11.2020. Statistikaamet, vaadatud 7.08.2023. Eesti haldus- ja asustusjaotuse klassifikaator, vaadatud 9.06.2014.
Ballet du XXe Siècle

Ballet du XXe Siècle (prantsuse keelest '20. sajandi ballett') oli tantsutrupp, mille asutas 1960. aastal Brüsselis Maurice Béjart ja mis tegutses paljude aastate vältel omaette institutsioonina Théâtre Royal de la Monnaie koosseisus. Trupp viljeles balletti ja nüüdistantsu. Trupi repertuaar koosnes peamiselt Béjart'i loomingust. Trupp sai kuulsaks suurejooneliste etendustega, milles kasutati rahvamasse ning multimeediumlikku teatraalsust. Ballet du XXe Siècle'i esitantsijaid olid näiteks Suzanne Farrell ja Jorge Donn. Külalisesinejatena tegid trupis kaasa teiste seas Rudolf Nurejev, Maia Plissetskaja ja Vladimir Vassiljev. Trupp läks laiali 1987. aastal pärast Béjart'i lahkhelisid La Monnaie direktoriga. Varsti pärast seda asutas Béjart Lausanne'is uue trupi (Béjart Ballet Lausanne). Béjart: Ballet of the Twentieth Century. ibdb.com
Béjart Ballet Lausanne

Béjart Ballet Lausanne on tantsutrupp, mille 1987. aastal Šveitsis Lausanne'is asutas Maurice Béjart. Pärast Béjart'i surma 2007. aastal sai trupi kunstiliseks juhiks varem trupis tantsinud Gil Roman. Ballet du XXe Siècle Koduleht
Norrent-Fontes

Norrent-Fontes (lääneflaami: Norrem) on vald Põhja-Prantsusmaal Pas-de-Calais' departemangus. Norrent-Fontes asub umbes 16 km Béthune'ist loodes ja 53 km Lille'ist läänes, teede D94 ja D91 ristumiskoha ümbruses. Valda läbib Autoroute A26. Roomlastele oli see tuntud kui Norremum, hiljem 1211. aastal kui Norrem ja siis 1240. aastal kui Norrenc. Fontes'i asundus oli 654. aastal tuntud kui Adfondenis. Pärast Prantsuse revolutsiooni loodi vald Norrent'i külast ja kolmest asundusest: Fontes, Goulay ja Malznoi. Maailmasõdadevahelisel ajal asus vallas üks suuremaid sõjaväelennuvälju Põhja-Prantsusmaal. 1940. aastal mahajäetud kohta kasutasid sakslased 1944. aastal V1 rakettide Londoni suunas lennutamiseks. Jäänused on veel näha Rely teelt. St. Vaasti kirik, pärineb 16. sajandist. Kaks vana veskit ja mõned iidsed majad. Sõjamälestusmärk. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Noyelles-lès-Vermelles

Noyelles-lès-Vermelles on vald Põhja-Prantsusmaal Pas-de-Calais' departemangus. Noyelles-lès-Vermelles asub u. 8 km Béthune'ist kagus ja 42 km Lille'ist edelas, teede D943 ja D166 ristumiskoha ümbruses. St. Vaasti kirik, pärineb 19. sajandist. Beaulieu' lossi valli jäänused. Sõjamälestusmärk. Łomianki, Poola Waldenburg, Saksamaa (Saksimaa) Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
School of American Ballet

School of American Ballet (inglise keelest 'Ameerika balletikool') on New Yorgis Lincoln Center's tegutsev balletikool, assotsieerunud balletitrupi New York City Ballet'ga. Tegemist on Ameerika Ühendriikide tuntuima balletikooliga. Balletikooli asutasid 1934. aastal koreograaf George Balanchine (1904–1983) ja impressaario Lincoln Kirstein. Balletikooli võetakse vastu õpilasi alates kuuendast eluaastast, kuid kutsealast balletiõpet antakse 11–18 aasta vanustele õpilastele. Koolilõpetajad otsivad tööd juhtivates balletitruppides üle maailma, kuid Ameerika Ühendriikides soovitakse pääseda eelkõige sellistesse kui New York City Ballet, American Ballet Theatre, Boston Ballet, San Francisco Ballet, Miami City Ballet, Pacific Northwest Ballet ja Houston Ballet. 2009 – National Medal of Arts Koduleht
Ryūichi Sakamoto

Ryūichi Sakamoto (jaapani keeles 坂本龍一 Sakamoto Ryūichi; 17. jaanuar 1952 – 28. märts 2023) oli jaapani helilooja, näitleja ja muusik. Ta oli tuntud peamiselt filmimuusika loojana. 1970. aastatel oli ta ansambli Yellow Magic Orchestra liikmena üks elektroonilise muusika pioneere. Ta kirjutas muusika Nagisa Ōshima filmile "Merry Christmas, Mr. Lawrence" ning mängis selles David Bowie kõrval üht peaosa. 1987. aastal valminud filmi "Viimane keiser" muusika eest pälvis ta Oscari. 2014. aastal raviti tal söögitoruvähki. 2021. aastal teatas ta, et tal ravitakse jämesoolevähki. Sakamoto pälvis elu jooksul BAFTA auhinna, kaks Kuldgloobuse auhinda ja Grammy auhinna. 1978: "Thousand Knives" 1979: "Summer Nerves" 1980: "B-2 Unit" 1981: "Left Handed Dream" 1982: "The End of Asia" 1983: "Coda" 1983: "Chanconette Tedesche" 1985: "Esperanto" 1987: "Neo Geo" 1988: "Playing the Orchestra" 1989: "Beauty" 1990: "The Fantasy of Light & Life" 1991: "Peachboy" 1991: "Heartbeat" 1993: "Asian Games" 1994: "Sweet Revenge" 1995: "Smoochy" 1996: "1996" 1997: "Discord" 1997: "The Other Side of Love" 1998: "BTTB" 1999: "Life in Progress" 1999: "Raw Life Osaka" 1999: "Raw Life Tokyo" 2000: "L.O.L. (Lack of Love)" 2001: "In the Lobby at G.E.H. in London" 2002: "Elephantism" 2002: "Comica" 2003: "Alexei and the Spring" 2003: "Derrida" 2004: "Chasm" 2004: "/04" 2005: "/05" 2006: "Bricolages" 2007: "Ocean Fire" 2009: "Out of Noise" 2010: "Taeko" 2012: "Ancient Future" 2013: "Three" 2013: "Disappearance" 2015: "Perpetual" 2017: "async" https://www.rfi.fr/en/people-and-entertainment/20230402-pioneering-composer-and-eco-warrior-ryuichi-sakamoto-dies-age-71 Ryūichi Sakamoto andmekogus IMDb (inglise)
Oblinghem

Oblinghem (pikardi: Oblinghin) on vald Põhja-Prantsusmaal Pas-de-Calais' departemangus. Oblinghem asub u. 3,2 km Béthune'ist loodes ja 39 km Lille'ist edelas, maantee D180 ääres. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Leopoldov

Leopoldov (kuni 1948. aastani Mestečko, saksa keeles Leopold-Neustadtl, ungari keeles Lipótvár, Újvároska) on linn Slovakkias Trnava maakonnas Hlohoveci ringkonnas. Leopoldov rajati omanitürklaste vastase kindlusena aastatel 1665–1669 Habsburgide Austria valduste valitseja ja Saksa-Rooma keisri Leopold I initsiatiivil. Sama valitseja järgi sai Leopoldov nime. Linnaõigused anti Leopoldovile 1668. aastal. Linnas asub 1855. aastal kindlusest ümberehitatud Leopoldovi vangla. Kuřim, Tšehhi Fertőszentmiklós, Ungari Sčítanie obyvateľov, domov a bytov 2021 na Slovensku Leopoldov Starforts Prison and Remand Prison Leopoldov European Organisation of Prison and Correctional Services (EUROPRIS)
Ourton

Ourton (lääneflaami: Orten) on vald Põhja-Prantsusmaal Pas-de-Calais' departemangus. Ourton asub u. 9,7 km Béthune'ist edelas ja 51 km Lille'ist edelas, teede D86e ja N41 ristumiskoha ümbruses. St. Vaasti kirik, pärineb 19. sajandist. 16. sajandi häärber. Iidse lossi jäänused. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Trekisõit

Trekisõit on jalgrattaspordi ala, kus võistlus toimub jalgratastel selleks spetsiaalselt ehitatud velodroomil. Trekisõidujalgrattal puuduvad pidurid ja vabajooks. Edasiliikumiseks tohib sõitja kasutada ainult oma jõudu, keelatud on õhutakistust vähendavad seadised. Sprint: 2 ringi üle 333,33 m pikkusel või 3 ringi kuni 333,33 m pikkusel trekil, mõõdetakse viimase 200 m läbimise aeg. Jälitussõit: mehed 400 m, naised 300 m, üksikvõistlejad või neljaliikmelised võistkonnad stardivad paarikaupa, kumbki treki vastassirge keskelt, võidab vastase kinni püüdnud või kiiremini sõitnud võistleja või võistkond. Liidrisõit: 40–50 km või aega 1 tund, sõidetakse erilise mootorratta taga. Paarissõit: võistkonnad on kaheliikmelised, trekil sõidab üks võistleja igast võistkonnast, välja vahetatakse teineteist vabalt valitud kohas, sõidetakse kindel arv ringe või kokkulepitud ajavahemik. Grupisõit: ühisstardist vahefinišitega, võidab rohkem punkte saanud võistleja. Korraldatakse kiirus- (paigalt- või lendstardist), väljalangemis- (igas vahefinišis langeb välja viimaseks jäänud võistleja), händikäp- (nõrgemad võistlejad saavad aja- või vahemaaeelise) ja mitmevõistlusi (võivad koosneda kas ainult trekil või trekil ja maanteel peetavaist eri võistlustest). Tandemitel (kahekohalistel jalgratastel) võisteldakse sprindi-, kiirus- ja händikäpsõidus. Trekisõidu maailmameistrivõistlused
San Clemente saar (California)

San Clemente on saar Vaikses ookeanis, üks Kanalisaartest. Pindala 147 km². Saar on künklik, kõrgus kuni 596 meetrit. Kuulub Ameerika Ühendriikidele.
Quernes

Quernes (lääneflaami: Kernes) on vald Põhja-Prantsusmaal Pas-de-Calais' departemangus. Quernes asub 19 km Béthune'ist loodes ja 51 km Lille'ist läänes, teede D186e1 ja D186 ristumiskoha ümbruses. St. Omeri kirik, pärineb 18. sajandist. Iidse vesiveski jäänused. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Rebreuve-Ranchicourt

Rebreuve-Ranchicourt (pikardi: Arbreuve-Ranchecourt) on vald Põhja-Prantsusmaal Pas-de-Calais' departemangus. Rebreuve-Ranchicourt asub u. 13 km Béthune'ist edelas ja 58 km Lille'ist edelas, teede D341 ja D57 ristumiskoha ümbruses. Vald loodi 1971. aastal, kui liideti endised vallad Rebreuve-sous-les-Monts ja Ranchicourt. Notre-Dame'i kirik, pärineb 19. sajandist. 18. sajandi häärber. St. Pierre'i kirik, pärineb 15. sajandist. 19. sajandi Ranchicourt'i loss koos vanema dovecote ja muude kõrvalhoonetega. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Hurbanovo

Hurbanovo (kuni 1948. aastani Stará Ďala, ungari keeles Ógyalla, saksa keeles Altdala) on linn Slovakkias Nitra maakonnas Komárno ringkonnas. Hurbanovo asub Ungari piirist 15 km kaugusel. Asulat on esmamainitud 1329. aastal. Linna slovakikeelne nimi muudeti 1948. aastal Hurbanovoks slovaki kirjaniku, ajakirjaniku ja poliitiku Jozef Miloslav Hurbani (1817–1888) auks. Slovakkia 2021. aasta rahvaloenduse andmetel oli Hurbanovo elanikest slovakke 50,62 %, ungarlasi 40,69%, mustlasi 2,4% ja tšehhe 0,37%. Linnas asub pruulikoda Zlatý Bažant. Lovran, Horvaatia Pápa, Ungari Žlutice, Tšehhi Sčítanie obyvateľov, domov a bytov 2021 na Slovensku Mesto Hurbanovo Hurbanovo. Vaadatud 9. aprillil 2023. 130. výročie úmrtia Jozefa Miloslava Hurbana – bojovník za práva slovenského národa Hurbanovo. Vaadatud 9. aprillil 2023. Number of population by ethnicity in the municipality Hurbanovo at 1. 1. 2021 Sčítanie obyvateľov, domov a bytov 2021. Vaadatud 9. aprillil 2023
Lunar Gateway

Lunar Gateway on Kuu orbiidile plaanitav rahvusvaheline kosmosejaam. Jaama arenduses osalevad NASA, Euroopa Kosmoseagentuur, JAXA ja Kanada Kosmoseagentuur. Plaanide kohaselt oleks Lunar Gateway esimene kosmosejaam Kuu orbiidil. Jaama plaanitakse kasutada vahepeatusena Kuule pinnale suunduvatel mehitatud ja mehitamata missioonidel ning erinevateks teadustöödeks. Lunar Gateways plaanitakse teha uurimistööd planetoloogias, astrofüüsikas, Maa vaatlemisel, heliofüüsikas ja kosmosebioloogias. Jaama ehitus on planeeritud 2020. aastatesse. Gatewayd pole plaanis püsivalt mehitada, kuid see saab olema mehitatud vähemalt korra aastas. Mehitamata oleku ajal on jaam kaugjuhtimisel. "Gateway". NASA. Vaadatud 9. aprillil 2023. "The Lunar Gateway". Canadian Goverment. Vaadatud 9. aprillil 2023.
Võhma (Lääneranna)

Võhma on küla Pärnu maakonnas Lääneranna vallas. Aastatel 1991–2017 oli küla Lääne maakonnas Lihula vallas. 2011. aasta rahvaloenduse andmetel oli külas 23 elanikku. 10. jaanuaril 2014 eraldati Võhmast Uluste ja Mõisimaa küla. Maa-amet, vaadatud 21.11.2020. Statistikaamet, vaadatud 7.08.2023. Eesti haldus- ja asustusjaotuse klassifikaator, vaadatud 9.06.2014.
Sobrance

Sobrance (ungari keeles Szobránc, saksa keeles Sobranz) on linn Slovakkias Košice maakonnas, Sobrance ringkonna halduskeskus. Sobrance asub Ida-Slovakkia alamikul, Ukraina piirist 11 km kaugusel. Sobrance on kõige idapoolsem Slovakkia linn. Asulat on esmamainitud 1344. aastal. Slovakkia 2021. aasta rahvaloenduse andmetel oli Sobrance elanikest slovakke 78,01%, mustlasi 16,82%, ukrainlasi 1,75%, tšehhe 0,51%, russiine 0,49% ja ungarlasi 0,29%. Rahvus oli teadmata 1,82%-l elanikest. Cigánd, Ungari Lubaczów, Poola Peretšõn, Ukraina Sčítanie obyvateľov, domov a bytov 2021 na Slovensku Sobrance, Slovakia KehilaLinks. JewishGen. Vaadatud 9. aprillil 2023 Sobrance Světadíly. Vaadatud 9. aprillil 2023 Number of population by ethnicity in the municipality Sobrance at 1. 1. 2021 Sčítanie obyvateľov, domov a bytov 2021. Vaadatud 9. aprillil 2023
Nováky

Nováky (ungari keeles Nyitranovák, saksa keeles Anfänger) on linn Slovakkias Trenčíni maakonnas Prievidza ringkonnas. Nováky asub Nitra jõe ääres. Asulat on esmamainitud 1113. aastal. Nováky sai linnaõigused 1961. aastal. Nováky on üks Slovakkia pruunsöetootmise keskusi. Nováky lähedal Zemianske Kostoľany külas asub Nováky soojuselektrijaam. Sčítanie obyvateľov, domov a bytov 2021 na Slovensku Nováky Tourist Channel. Vaadatud 9. aprillil 2023 Hnedé uhlie sa na Slovensku ťaží už takmer sto rokov Domov, 19. november 2006. Vaadatud 9. aprillil 2023 Nováky EP Power Europe. Vaadatud 9. aprillil 2023
Parivere

Parivere on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Elanike arv 2011. aasta rahvaloenduse andmeil oli 68. 10. jaanuaril 2014 eraldati Pariverest Soovälja küla. Parivere küla kruusaaukudest on leitud Parivere aardeleid. Maa-amet, vaadatud 21.11.2020. Statistikaamet, vaadatud 3.08.2023. Eesti haldus- ja asustusjaotuse klassifikaator, vaadatud 9.06.2014.
Suzanne Farrell

Suzanne Farrell (sündinud 16. augustil 1945 Cincinnatis) on ameerika balletipedagoog ja endine balletitantsija. Farrell lõpetas 1961. aastal School of American Ballet's. Aastatel 1961–1969 tantsis ta New York City Ballet's ja 1969–1975 Brüsselis Maurice Béjart'i trupis Ballet du XXe Siècle. 1975. aastal naasis ta New Yorki, et töötada koreograaf George Balanchine'iga (koostöö kestis kuni viimase surmani 1983. aastal). Pärast lavakarjääri lõpetamist 1989. aastal, tegutses Farrell balletipedagoogina (sealhulgas New York City Ballet's). 2000. aastal asutas ta Washingtonis Kennedy Center's balletitrupi Suzanne Farrell Ballet, mis eksisteeris kuni 2017. aastani. 2003 – National Medal of Arts 2004 – Harvardi Ülikooli audoktor 2005 – Kennedy Keskuse elutööauhind 2016 – valiti Ameerika Filosoofiaseltsi liikmeks
Käbik

Käbik (Baeospora) on šampinjonilaadsete seltsi heinikuliste sugukonda kuuluv seente perekond. Baeospora myosura – hiirkäbik Baeospora myriadophylla Käbik andmebaasis eElurikkus
Rely

Rely on vald Põhja-Prantsusmaal Pas-de-Calais' departemangus. Rely asub umbes 19 km Béthune'ist läänes ja 55 km Lille'ist edelas, teede D341 ja D90 ristumiskoha ümbruses. Valda läbib Autoroute A26. Rely küla oli olemas juba galloromaani perioodil ja asus rooma tee ääres, mis ühendas Thérouanne'i, Arrasi ja Boulogne-sur-Meri. Paljudel sellel teel või selle lähedal asuvatel küladel on sama päritolu, nagu Blessy, Estrée-Blanche, Ligny-lès-Aire, Auchy-au-Bois ja Ferfay. Algselt väikesed Rooma jaamad, kuhu väed või konvoid tulid puhkama ja sööma oma reisidel Rooma, Arrasi, Thérouanne'i ja Boulogne'i vahel, arenesid need jaamad seejärel välja ja neist said tänapäeva külad. Laia ja sügava vallikraaviga ümbritsetud künkale ehitatud linnus oli pelgupaigaks normannide, flaami ja hispaania armee järjestikuste sissetungide ja rüüstamiste eest. Rely on sajandite jooksul jälginud muutliku Artois' piirkonna saatust: 863. aastal oli see Flandria osa; 1180. aastal sai sellest Prantsuse territoorium; 1226. aastal sai selle Robert I d'Artois, Louis VIII poeg; 1384. aastal kuulus see Burgundia Charles Südile; 1493. aastal läks see Habsburgidele; 1640. aastal vallutas Prantsusmaa Artois' tagasi, kuid vaid osa sellest läks Prantsusmaale, teine osa, kuhu kuulus Rely, jäi Flandriale; 1679. aastal läks kogu Artois lõpuks Prantsusmaale. St. Martini kirik, pärineb 16. sajandist. Feodaallinnuse vall ja kraav. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Jorge Donn

Jorge Raúl Itovich Donn (25. veebruar 1947 Ciudad Jardín, Buenos Airese provints – 30. november 1992 Lausanne) oli Argentina päritolu balletitantsija. Donn õppis balletitantsijaks Buenos Aireses Teatro Colóni balletikoolis. 1963. aastal siirdus ta Brüsselisse, et astuda Maurice Béjart'i balletitruppi Ballet du XXe Siècle. Varsti edutati ta seal solistiks. Tema lavapartneriteks olid tuntud baleriinid, näiteks Suzanne Farrell, Maia Plissetskaja, Jekaterina Makarova ja Natalija Makarova. Jorge Donn oli aastatel 1980–1987 Ballet du XXe Siècle kunstiline juht. Alates 1990. aastast töötas ta taas Béjart'iga, nüüd juba tema uues trupis Béjart Ballet Lausanne. Donn suri novembris 1992. 1997. aastal lavastas Béjart ühevaatuselise balleti "Le Presbytère... Ballet for Life" rokkansambli Queen ja Mozarti muusikaga. Lavastuse stsenograaf oli Gianni Versace. Ballett oli pühendatud kõigile neile, kes surid enne oma aega. Esmajärjekorras peeti silmas Queeni solisti Freddy Mercuryt ja Jorge Donni. Esietendus toimus jaanuaris 1997 Pariisis Théâtre national de Chaillot' laval. Jorge Donn andmekogus IMDb (inglise)
Marija Zankovetska

Marija Zankovetska (ukraina keeles Марія Заньковецька; 4. august 1854 – 4. oktoober 1934) oli Ukraina teatrinäitleja. Mõned allikad dateerivad tema sünniks 3. august 1860. Tema lavanimi Zankovetska tulenes tema sünniküla nimest (tema sünninimi oli Marija Adasovska). Zankovetska repertuaaris oli rohkem kui 30 rolli. Hääleliigilt oli ta metsosopran. Ta esitas ka ukraina rahvalaule. Zankovetska sündis vaesunud mõisniku ja aadliku Kostjantõn Adasovski ning Tšernihhivi linna elaniku (burgessi) Marija Nefedova peres Tšernihhivi kubermangus Nižõni maakonnas Zankõ linnas (praegune Nižõni rajoon). Tal oli palju õdesid-vendi. Zankovetska oli lõpetanud Tšernihhivi linna naisgümnaasiumi. Aastal 1876 astus ta esmakordselt Nižõni teatri lavale. Tema tööalane karjäär algas 27. oktoobril 1882 Jelizavetgradi Linnateatris (Kropõvnõtskõi) Marko Kropõvnõtskõi juhtimisel. Tema esimene roll oli Natalka Kotljarevskõi näidendis "Natalka Poltavka". Hiljem osales Zankovetska kõige populaarsemates ja professionaalsemates Ukraina truppides: Marko Kropõvnõtskõi, Mõhhailo Starõtskõi, Mõkola Sadovskõi ja Panass Saksahanskõi. Zankovetska oli Nižõnis alalise riigiteatri avamise aktivist. 1918. aastal organiseeris ta rahvateatri Ukraina trupp M. Zankovetska juhatusel, kus mängisid sellised näitlejad nagu Borõss Romanõtskõi, Andri Rotmõrov jt. Lavastati mitu näidendit, sealhulgas "Natalka Poltavka", "Hetman Dorošenko", "Aza Mustlane". Tunnustades tema lavateeneid, kiitis Ukraina hetman Pavlo Skoropadskõi juunis 1918 heaks ministrite nõukogus resolutsiooni Zankovetskale eluaegse riikliku pensioni määramise kohta. 1922. aastal tähistas Ukraina pidulikult Zankovetska karjääri 40. aastapäeva. Ta oli esimene inimene Ukrainas, kellele valitsus andis vabariigi rahvakunstniku kõrge aunimetuse. Zankovetska suri 4. oktoobril 1934. Ta on maetud Kiievi Baikove kalmistule. 1882 – Natalka ("Natalka Poltavka", Ivan Kotljarevskõi) 1882 – Halja ("Nazar Stodolja", Tarass Ševtšenko) 1882 – Tšvirkunka ("Musta mere meremehed", Mõhhailo Starõtskõi) 1883 – Olena ("Hlõtai ehk ämblik", Marko Kropõvnõtskõi) 1887 – Harõtõna ("Sorja neiu", Ivan Karpenko-Karõi) 1889 – Katrja ("Ei ole määratud", Mõhhailo Starõtskõi) 1891 – Aksjuša ("Mets", Aleksandr Ostrovski) 1892 – Aza ("Aza Mustlane", Mõhhailo Starõtskõi) Uljana Kvittšõna ("Pulmad Hontšarivkas") Yo ("Nadija kaotus", Herman Heijermans) 1909 – "Natalka"(Natalka Poltavka) 1923 – "Ema" (Ostap Bandura) Marija Zankovetska muuseum Т.І. Лазанська. ЗАНЬКОВЕЦЬКА Марія Костянтинівна (Ukrainian). Енциклопедія історії України: Т. 3: Е-Й / Редкол.: В. А. Смолій (голова) та ін. НАН України. Інститут історії України. – К.: В-во «Наукова думка», 2005. – 672 с.: іл. Vaadatud 1. augustil 2014.{{cite web}}: CS1 hooldus: tundmatu keel (link) Zankovetska fotoarhiiv Leo Tolstoy asked Maria Zankovetska for a tissue. gazeta.ua. 04.08.2009 Melpomene of the Ukrainian stage. Triumph and tragedy. To the 150th anniversary of the birthday of Maria Zankovetska. «Mirror Weekly». № 31 (506) 7 — 13 August 2004. Profile at hrono Profile
Penijõe

Penijõe on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Penijõel asub Matsalu rahvuspargi keskus. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014. Penijõe mõisa aeropanoraam (aerofoto)
Jens Lurås Oftebro

Jens Christian Lurås Oftebro (sündinud 21. juulil 2000) on Norra kahevõistleja. 2017. aasta juunioride maailmameistrivõistlustel võistles ta kolmel alal, saavutades individuaalselt 17. ja võistkondlikus arvestuses 6. koha. 2018. aasta juunioride maailmameistrivõistlustel saavutas ta 5 kilomeetris 10. koha ja võitis teatevõistluses pronksmedali. Ta tegi kontinentaalkarikasarja debüüdi 2017. aasta jaanuaris Høydalsmos ja saavutas oma esimese poodiumikoha 2018. aasta jaanuaris Renas. 2019. aastal võitis ta Klingenthalis kaks osavõistlust. Maailma karikasarja debüüdi tegi ta 2018. aasta märtsis Holmenkollenis, lõpetades 27. kohal. 2019. aasta juunioride MM-il võitis ta lisaks võistkondlikule hõbemedalile individuaalselt sprindis pronksmedali. Seejärel saavutas ta 2018/2019 hooaja lõpetuseks Holmenkollenis maailma karikasarja etapil kuuenda koha. 2019/2020 hooaega alustas ta kolme kolmanda kohaga Rukal ja tuli Ruka minituuril võistlustel teiseks, mille võitis tema kaasmaalane Jarl Magnus Riiber. Sel talvel oli ta veel kolmel korral poodiumil, üldarvestuses oli ta hooaja lõpus neljandal kohal. 2020/2021 hooaja esimesel MK-etapil Rukal võitis ta 29. novembril kolmanda võistluse. Ta kuulub spordiklubisse IL Jardar1. Ta on Einar Lurås Oftebro noorem vend. Jens Lurås Oftebro on osalenud 80 maailma karikasarja etapil (seisuga 10. aprill 2023) ja jõudnud poodiumile 24 korral, millest 4 korral kõige kõrgemale astmele. Jens Lurås Oftebro FIS-i lehel